Sammendrag forelesning ”Thoraxanatomi”, 3. semester: 
Forelesningen gir oversikt over den hovedsaklige topografiske anatomi for regionen thorax, og danner grunnlag for den praktiske anatomiudervisningen, senere forelesninger og selvstudium. Brystkassens SKJELETT (12 thorakale virvler, 12 par ribber, brystben, artikulasjonen, grunnlaget for respirasjonsbevegelse), MUSKULATUR (intercostalmuskler, diafragma), og BRYSTVEGGENS LAG (hud, underhud inkl. mammae, muskulatur, ribber, åre-nervestreng, pleura parietale) gjennomgås. Brysthulens åpninger (øvre og nedre thoraxapertur) og overordnede inndeling forklares. Oppbygningen av serøse hulrom (pleura, pericard, peritoneum) forklares prinsipielt, og pleurahulen beskrives i detalj (pleura viscerale, pleura parietale med pars costalis, pars diafragmatica, pars mediastinalis, samt omslagsfolder og recessus costodiaphragmaticus). Forskjellige inndelinger av mediastinum nevnes, og det gis kort oversikt over noe av innholdet i mediastinum (thymus, vena cava superior, aorta, n. phrenicus, trachea, lungeroten, n. vagus, n. recurrens, truncus sympaticus, lymfeknuter og ductus thoracicus. Det gis tilslutt kort gjennomgang av anatomiske landemerker og referanselinjer.